Document ID: /roh_data/filtered/fineweb-2-filterrobots_roh.jsonl.gz/39707

L’otra perspectiva
Üna duonna creativa e ferma cun bgers ans d‘ingaschamaint artistic per la natüra e la creaziun ho survgnieu l’an 2014 in arcugnuschentscha da sia lavur fotografica in Engiadina il Premi culturel da Puntraschigna. Tuot in sia vita ho Jetti Langhans fat cun ün’intensited da 150 pertschient. Eir sia lavur fotografica reflectescha quist ingaschamaint absolut. L‘Engiadinaisa da tscherna premieda cun ragischs bernaisas es purtedra dal Premi culturel da Puntraschigna 2014. Scha da sted ubain d’inviern: Già bodezzas la bunura d’eira Jetti Langhans in gir, suvenz in sieu „triangul d’or“ traunter Puntraschigna, Samedan e Schlarigna, ed ho fat fotografias impreschiunantas da la natüra e da la cuntredgia. Las megldras da quellas ho ella integro in sias vainch revistas audiovisuelas, vaira ouvras d’art audiovisuelas, per las quelas ella ho arvschieu tar festivals europeauns innumbrabels premis, traunter oters il "Grand Prix d’Europa", la pü granda arcugnuschentscha per revistas audiovisuelas sül continent.